รองนายกรัฐมนตรีและรัฐมนตรีว่าการกระทรวงยุติธรรม เน้นย้ำหลักสำคัญการทำงานกระทรวงยุติธรรม ปี 2562 ”ลดความเหลื่อมล้ำในสังคม พร้อมสร้างการรับรู้ด้านกฎหมายให้ประชาชนมากขึ้น”
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานพิธีเปิดโครงการ ”การประชุมเชิงปฏิบัติการเพื่อขับเคลื่อนนโยบายและยุทธศาสตร์กระทรวงยุติธรรม ประจำปีงบประมาณ 2562” มีข้าราชการ และหน่วยงานในสังกัดกระทรวงยุติธรรมเข้าร่วมกว่า 700 คน พร้อมบรรยายพิเศษในหัวข้อ “ทิศทางและนโยบายกระทรวงยุติธรรมในปี 2562 “ ใจความว่า แผนพัฒนาการขับเคลื่อนนโยบายให้เป็นไปตามยุทธศาสตร์ชาติ 20 ปี ของรัฐบาลนั้นกระทรวงยุติธรรม ได้มุ่งเน้นการดำเนินในสังกัดกระทรวงยุติธรรมและหน่วยงานภายนอก ในการบูรณาการการทำงานร่วมกัน แลกเปลี่ยนความคิดเห็นและนำผลการดำเนินที่ผ่านมา มาวิเคราะห์ เพื่อแก้ไขปัญหาและปรับปรุงระบบการทำงานให้ดี มีหลักสำคัญคือ “การลดความเหลื่อมล้ำในสังคม และให้ความยุติธรรมการสร้างการรับรู้ด้านกฎหมายให้กับประชาชน “ ตลอดจนเพื่อร่วมแก้ไขปัญหาความเดือดร้อนของประชาชน ในการเข้าถึงบริการของภาครัฐ ในกระบวนการยุติธรรมได้ง่ายมากขึ้น        นอกจากนี้ รองนายกรัฐมนตรีและรัฐมนตรีว่าการกระทรวงยุติธรรม ได้เดินเยี่ยมชมบู๊ทกิจกรรมภายในงาน เป็นการจัดแสดงผลการดำเนินงานที่ผ่านมาของหน่วยงานในสังกัดฯ  อาทิ การขับเคลื่อนมาตรการแก้ไขปัญหายาเสพติดรอบ 5 เดือนของสำนักงานคณะกรรมการป้องกันและปราบปรามยาเสพติด / การช่วยเหลือประชาชนของกองทุนยุติธรรม /  การพัฒนาพฤตินิสัยผู้ต้องขังของกรมราชทัณฑ์ / การคุมประพฤติของผู้กระทำผิดด้วยการใช้เครื่องมือ EM ของกรมคุมประพฤติ